Örninn kom saman þann 20. nóvember síðastliðinn og átti afskaplega góðan fund . Við héldum áfram að vinna í verkefnabókinni okkar sem við munum hafa til hliðsjónar í vetur og svo fór yngri hópurinn í leiki á meðan unglingarnir nutu þess að sitja og spjalla áfram eða ,, chilla ” eins og það er gjarnan kallað í daglegu tali . Að þessu sinni var líka boðið upp á dagskrá fyrir aðstandendur en Bjarni Karlsson , prestur og sálgætir við sálgæslustofuna Haf , hélt fyrirlestur um virk , vanvirk og meðvirk samskipti . Það var mikil ánægja með fyrirlesturinn og það er alltaf gott þegar við getum líka boðið fullorðna fólkinu upp á fræðandi og gott samfélag . Þegar dagskránni var lokið nutum við þess að staldra við og borða saman kvöldmat . Þetta var síðasta samvera þessa árs en við byrjum aftur af krafti í janúar og hlökkum til að hittast á nýju ári .